Na temelju članka 48. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 42. Statuta Općine Karlobag ( «Županijski glasnik « Ličko-senjske županije broj: 14/09, 08/13, 17/13 i 11/21 i „Službeni glasnik“ Općine Karlobag 4/23), te na temelju Odluke o prodaji rabljenog službenog vozila (KLASA: 406-01/25-01/01 URBROJ: 2125-5-25-01 od 18. kolovoza 2025. godine Općinski načelnik dana 29. kolovoza 2025. godine raspisuje

**JAVNI NATJEČAJ**

**o prodaji rabljenog službenog vozila u vlasništvu Općine Karlobag**

**I. PREDMET NATJEČAJA**

Predmet: prodaja rabljenog službenog vozila u vlasništvu Općine Karlobag.

Vrsta vozila: osobni automobil

Marka vozila: Audi Q5

Tip i model vozila: 2.0 TDI quattro S tronic

Boja vozila: bijela

Broj šasije: WAUZZZ8R3EA114142

Oblik karoserije: zatvoreni

Vrsta goriva: Diesel

Snaga motora: 130 kW (177 KS)

Datum prve registracije: 02.05.2014.

Registriran do: 11/2025

Prijeđeni km: 232.500

**Početna prodajna cijena**: 12.000,00 EUR

**II. NAČIN, UVJETI NATJEČAJA I SADRŽAJ PONUDE**

Prodaja se vrši putem javnog natječaja prikupljanjem pisanih ponuda fizičkih i pravnih osoba koje uplate jamčevinu u visini 20% početne cijene. Jamčevina se uplaćuje na žiro račun Općine Karlobag IBAN HR5623900011817800009 s pozivom na broj:

- za fizičke i pravne osobe: 68 7757 – OIB

Prodaja se obavlja po načelu »viđeno-kupljeno«, što isključuje sve naknadne prigovore.

**Vozilo se može pogledati radnim danom od 8 do 14 sati na adresi: Općina Karlobag, Trg dr. Franje Tuđmana 2, Karlobag uz prethodnu najavu na broj: 053/694-460.**

Isplata kupoprodajne cijene vrši se prije potpisivanja ugovora o kupoprodaji motornog vozila.

Porez na promet i ostale troškove vezane za kupnju i prijenos vlasništva snosi kupac.

**Ponuda mora sadržavati:**

1. ime i prezime ponuditelja fizičke osobe, odnosno naziv pravne osobe, adresu i broj za kontakt,
2. punomoć za zastupanje, ukoliko ponudi podnosi ovlašteni opunomoćenik
3. presliku osobne iskaznice za fizičke osobe, odnosno preslik izvatka iz sudskog, odnosno obrtnog registra za pravne osobe i vlasnike obrta, ne starije od 3 mjeseca,
4. dokaz o izvršenoj uplati jamčevine
5. ponuđenu kupoprodajnu cijenu
6. broj računa za potrebe povrata iznosa jamčevine

Za potrebe provedbe Javnog natječaja ponuditelj je suglasan da se osobni podaci sadržani u prijavi podnesenoj na javni natječaj, kao i osobni podaci sadržani u dostavljenoj dokumentaciji, obrađuju od strane Općine Karlobag.

Ponuditelji snose troškove pripremanja i podnošenja ponuda te nemaju pravo na naknadu istih.

Osim ugovorene cijene, kupac snosi i sve porezne i druge troškove prilikom prijepisa motornog vozila.

**III. ROK ZA DOSTAVU PONUDA**

Rok za dostavu ponuda je 8 dana od dana objave natječaja. Pisane ponude ponuditelji su dužni dostaviti preporučeno poštom ili osobnom dostavom u zatvorenoj omotnici na adresu: Općina Karlobag, Trg dr. Franje Tuđmana 2, 53288 Karlobag, s naznakom »Ne otvaraj – ponuda za kupnju službenog vozila«, **do 11.00 sati bez obzira na način dostave**. Otvaranje ponuda provest će nadležno Povjerenstvo u prostorijama Općine Karlobag u roku od 8 dana od dana isteka roka za dostavu ponuda.

**V. OCJENA I ODABIR PONUDE**

Najpovoljnijom ponudom smatrat će se ponuda s najvišom ponuđenom kupoprodajnom cijenom koja ne može biti manja od početne cijene uz uvjet da ponuda sadržava sve elemente utvrđene točkom II. ovoga natječaja.

Ukoliko dva ili više ponuditelja ponude isti najviši iznos kupoprodajne cijene pravo odabira za najpovoljniju ponudu ima ponuda koja je prva dospjela u urudžbeni ured Općine Karlobag. Svi ponuditelji bit će obaviješteni o rezultatima javnog natječaja u roku od 8 dana od donošenja

Odluke o odabiru najpovoljnije ponude. Odabrani ponuditelj dužan je sklopiti ugovor o kupoprodaji motornog vozila u roku od 30 dana od dana stupanja na snagu Odluke o odabiru.

**OPĆINA KARLOBAG**